SIR নিয়ে সুপ্রিম কোর্টে দ্রুত শুনানির আবেদন, কী জানাল শীর্ষ আদালত?

কলকাতা: পশ্চিমবঙ্গের এসআইআর (Bengal SIR) নিয়ে ৬ টি ঘটনার প্রেক্ষিতে সুপ্রিম কোর্টের (Supreme Court) দৃষ্টি আকর্ষণ করে দ্রুত শুনানি আবেদন। মঙ্গলবার দুপুর ২টোয় বিহারের এসআইআর মামলার শুনানি রয়েছে। তখনই এই মামলা শোনার আর্জি জানানো হয়। প্রধান বিচারপতির বেঞ্চের দৃষ্টি আকর্ষণ করে আজি শুনানির আবেদন। আজ মঙ্গলবার শুনানি সম্ভব নয় আগামী সোমবার এই মামলার শুনানি। এই মামলা গ্রহণ করা হবে দোলা সেন ও ডেরেক ওব্রাহেমের মামলার সঙ্গে। জানিয়ে দিলেন প্রধান বিচারপতি।

প্রধান বিচারপতি সূর্য কান্ত জানান, আগামী সোমবার পশ্চিমবঙ্গের এসআইআর মামলার শুনানি রয়েছে। সে দিনই এই মামলার শুনানি হবে। এসআইআর নিয়ে সুপ্রিম কোর্টের দৃষ্টি আকর্ষণ করতে গিয়ে ওই আইনজীবী। বাংলার এসআইআরে সাম্প্রতিক সময়ে ৬টি হিংসার ঘটনার প্রসঙ্গ টেনে প্রধান বিচারপতির বেঞ্চে মেনশন করেন এক আইনজীবী। আবেদন করা হয় আজ এসআইআরের মূল মামলার সঙ্গে এই হিংসার মামলা যেন শোনা হয়। তৃণমূলের করা SIR-মামলার শুনানি ফের আগামী সোমবার। নির্বাচন কমিশনকে নোটিস দিল সুপ্রিম কোর্ট। এক সপ্তাহের মধ্যে জবাব চাইল সর্বোচ্চ আদালত। আগামী সোমবার ফের SIR-মামলার শুনানি। ‘প্রধান বিচারপতি সূর্য কান্ত এবং বিচারপতি জয়মাল্য বাগচীর বেঞ্চে পশ্চিমবঙ্গের এসআইআর সংক্রান্ত মামলার শুনানি ছিল।

আরও পড়ুন:চন্দ্রকোণায় কনভয়ে হামলার ঘটনায় হাইকোর্টে মামলা দায়ের শুভেন্দু অধিকারীর

তৃণমূলের রাজ্যসভার দুই সাংসদ ডেরেক ও’ব্রায়েন এবং দোলা সেন এসআইআর প্রক্রিয়া নিয়ে আপত্তি তুলে শীর্ষ আদালতের দ্বারস্থ হয়েছিলেন। সেই মামলায় তাঁদের হয়ে শীর্ষ আদালতে সওয়াল করেন আইনজীবী কপিল সিব্বল। আদালতে তিনি দাবি করেন, পশ্চিমবঙ্গে আশ্চর্য উপায়ে কাজ করছে নির্বাচন কমিশন। যাঁরা কাজ করছেন, তাঁদের কাছে হোয়াটসঅ্যাপে নির্দেশ যাচ্ছে। কোনও লিখিত নির্দেশ দেওয়া হচ্ছে না’, শুনানিতে সওয়ালে অভিযোগ তৃণমূল কংগ্রেসের আইনজীবী কপিল সিব্বলের। সোমবারের শুনানিতে কমিশনের তরফে জবাব দেওয়ার জন্য দু’সপ্তাহ সময় চাওয়া হয়। তবে প্রধান বিচারপতির বেঞ্চ কমিশনকে এক সপ্তাহ সময় দিয়েছে। আগামী ১৯ জানুয়ারি এই মামলার পরবর্তী শুনানি।